da da da de da da da da da da da da nb nb da da sv da ceb sv nb da da sv sv sv nb da ceb sv nb da da sv sv sv sv da da ceb sv nb da da sv sv sv nb da ceb sv nb da da sv sv sv da da sv da da da en en da pl da en da fr da da da da da da en en da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da en da da nl da da da de da da nl da sv da da da nb da da nb da da nl nb en da sv da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: Der er brug for alle
torsdag den 27. oktober 2016
Ugens indlæg i lokalavisen handler om iværksættere, men også om, at der er brug for både dem og 'os andre' almindelige lønslaver... (kan også læses online her).
For nogle uger siden læste jeg her i avisen en artikel om tre unge mænd fra Vestegnen, der havde åbnet en restaurant på Østerbro. De havde taget springet og var blevet iværksættere. De var alle tre stolte af at komme fra Vestegnen, men havde også en kritik. Den gik på, at iværksættere ikke var nogle, der blev støttet. De mente ikke, at hele tankegangen omkring det at være iværksætter fandtes på Vestegnen.
Jeg synes på mange måder, de har ret. Dog er det ikke helt det billede, jeg ser f.eks. i min egen lille bydel for tiden. Her har et par iværksættere åbnet en cafe med hverdagsretter. Der er desuden åbnet en stofbutik, hvor ejeren har taget springet fra IT branchen til egen butik. Jeg synes ikke der mangler tiltag, men der mangler måske noget større fokus på iværksætter som en mulighed.
Dertil skal man jo huske, at der overvejende stadig er brug for folk, som er tilfredse med 8 til 16 arbejdet. Uden dem så kørte vores samfund slet ikke rundt. Der ville ikke komme håndværkere og bygge en restaurant op og der ville ikke være opvaskere. Vi ville ikke kunne få noget at spise i restauranten, hvis ikke chaufføren havde leveret mad og drikkevarer.
Måske er det, det sikre valg? Ja, men også det, der holder hjulene i gang og åbner op for muligheden for iværksættere. Der er brug for begge slags mennesker på Vestegnen. De mennesker, der har modet og energien til at starte noget op. Og dem, der gider tage en tur ind til Østerbro for at prøve at spise på en ny restaurant.
PS.: Hvis man vil se lidt fra min weekend, så kan man tage et kig på denne artikel.
Indsendt af Birgitte B kl. 18.27
Send med mailBlog om dette!Del via TwitterDel via FacebookDel på Pinterest
Etiketter: Arbejde, Livet i almindelighed, Vestegnen
Dorte27. oktober 2016 kl. 21.18
Jeg er helt enig i, at der er brug for alle typer, lønmodtagere og selvstændige side om side, men jeg er nok også enig i, at det er lidt småbesværligt at springe ud i et liv som selvstændig og at det godt kan være en hæmsko for nogle. Som en (selvstændig) engang udtalte det, man skal kun blive selvstændig, hvis man ikke kan lade være - ellers er det for besværligt. Ved ikke om det er helt sandt, men der er nok lidt om snakken. KRam D
Birgitte B28. oktober 2016 kl. 10.42
@Dorte - jeg er enig, der er mange bump på vejen. Jeg ved, at der engang var hjælp at hente for iværksættere i (det nu nedlagte) Erhvervsfremmestyrelsen. Selv om jeg nu heller ikke synes det er 'piece of cake' at finde det rigtige 8-16 job for én selv. Kram B
Mette28. oktober 2016 kl. 07.04
Selvfølgelig er der brug for os alle:o) Vi skal bare finde rigtige 'hylde' og være åbne for de muligheder der viser sig:) jeg er selv freelance for Biogen Idec. Min mand er 'normal' 7 til 14.30 lønmodtager men også Fuldtids fodboldanalist for Smart Odds i London hjemmefra. Han/vi tør ikke endnu at han siger sit 'normale' job op, så hellere to fuldtidsjobs i en periode. Ha' en dejlig fredag og weekend også:o)
Birgitte B28. oktober 2016 kl. 10.40
@Mette - hold da op, I har gang i mange ting. Jeg har bare mit almindelige (kontor)job og så skriver jeg for lokalavisen hver 14. dag. Håber I får det hele til at gå op i en højere enhed. Kh. Birgitte
betteskov28. oktober 2016 kl. 08.37
Tak for link til artikel om sabelfægtning! Det ser godt nok "drabeligt" og spændende ud :-) Selv har jeg fået ret meget lyst til at besøge den lokale middelalderfægteklub, efter jeg mødte dem på højskolen i efterårsferien. Kunne være ret sjovt at prøve.
Og ja, man skal altså ikke undervurdere 8-16 folk. De er nemlig strengt nødvendige for, iværksætterne kan eksistere. Og omvendt...
Birgitte B28. oktober 2016 kl. 10.44
@Betteskov - man bliver hurtigt grebet af det som tilskuer. Nu har min ældste fægtet i flere år, så for mig er det ikke så revolutionerende mere. Men fik set et par gode kampe dog ;-) kh. Birgitte
Rikke28. oktober 2016 kl. 11.52
Der er helt sikkert brug for iværksættere, det er bare ikke mig. Jeg arbejder for at have råd til fritid og familie, så der ligger mine prioteter.
Birgitte B28. oktober 2016 kl. 13.07
@Rikke - og når man ligesom er afklaret med det, så er det jo fedt :-) kh. Birgitte
Giv mig dine tanker...
Nyere indlæg Ældre indlæg Start
Abonner på: Kommentarer til indlægget (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Come on. Kan huden virkelig blive FOR pæn?
Stormvagt af Kristina Ohlsson
Fiftyfabulous Knits, episode 46
Det burde være forbudt
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Når weekenden er god
Når man bare ikke kan se fidusen
Der er brug for alle
Hus og have savn
Hvad efteråret skal bruges til?
Mandag morgen i efteråret
Pas på derude i mørket...
Hvorfor? - Volume 2
Læsning - og gamle anbefalinger
Jeg er i mål med bog nr. 25
Og sådan går dagene (fraklip)
Bog nr. 24 - Living Danishly
En aften med home-shopping
Hvad weekenden gik med...
Fantastisk A/S tema. Temadesign af Jason Morrow. Leveret af Blogger.